## Zakon o izmjenama i dopunama Zakona o poljoprivrednom sjemenu i poljoprivrednom sadnom materijalu

### NN 28/1992 (18.5.1992.), Zakon o izmjenama i dopunama Zakona o poljoprivrednom sjemenu i poljoprivrednom sadnom materijalu

# SABOR REPUBLIKE HRVATSKE

Na temelju članka 89. Ustava Republike Hrvatske. a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o poljoprivrednom sjemenu i poljoprivrednom sadnom materijalu

Proglašavam Zakon o izmjenama i dopunama Zakona o poljoprivrednom sjemenu
i poljoprivrednom sadnom materijalu. kojeg je Sabor Republike Hrvatske
donio na skupnoj sjednici Društveno-političkog vijeća 8. svibnja 1992,
Vijeća općina 8. svibnja 1992. i Vijeća udruženog rada 8. svibnja 1992.

Broj : PA4-35/ 1-92.

Zagreb, 13. svibnja 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o poljoprivrednom sjemenu i poljoprivrednom sadnom materijalu

Članak 1:

U Zakonu o poljoprivrednom sjemenu i poljoprivrednom sadnom materijalu
("Narodne novine", br. 50/88. i 47/89.) u članku 7. riječi: "Republički
organ uprave nadležan za poslove poljoprivrede" zamjenjuju se riječima:
"Ministarstvo poljoprivrede, šumarstva i vodoprivrede", riječi:
"organizaciju udruženog rada odnosno drugu društvenu" brišu se,
a riječ: "organizacija" zamjenjuje se riječima: "pravna
osoba".

Članak 2.

U članku 29., stavku 1. riječi: "organizaciji udruženog rada odnosno
drugoj društvenoj" brišu se.

U stavku 2. riječi: "stručnom spremom petog (V.) stupnja obrazovanja
- stručni radnik za promet repromaterijala u poljoprivredi koji je osposobljen
za ovaj posao" zamjenjuju se riječima: "najmanje stručnom spremom
četvrtog (IV) stupnja obrazovanja ratarskog smjera".

Članak 3.

U članku 31., stavku 2. riječi: "republički organ uprave nadležan
za poslove poljoprivrede" zamjenjuju se riječima "ministar poljoprivrede,
šumarstva i vodoprivrede", a riječi: "i na određenom području"
brišu se.

Članak 4.

Članak 37. briše se.

Članak 5.

U članku 52. dodaje se novi stavak 2. koji glasi: "Norme kakvoće
poljoprivrednog sadnog materijala propisuje ministar poljoprivrede, šumarstva
i vodoprivrede posebnim pravilnikom."

Članak 6.

U članku 66., stavku 1. iza riječi: "organ" dodaju se riječi:
"uprave odnosno grada Zagreba nadležan za poslove".

U stavku 2. riječi: "Opčinski poljoprivredni inspektor" zamjenjuju
se riječima: "Organ uprave iz stavka 1. ovog članka".

Članak 7.

U članku 67. u uvodnoj rečenici rijeći: "Republićki organ poljoprivredne
inspekcije" zamjenjuju se riječima: "Ministarstvo poljoprivrede,
šumarstva i vodoprivrede", a u točki 3. i 4. iza riječi: "organa"
dodaju se riječi: "uprave odnosno grada Zagreba nadležnih za poslove".

Članak 8.

U članku 72., stavku 1. riječi: "50,000.000 do 300,000.000 dinara",
zamjenjuju se riječima: "40.000 do 400.000 hrvatskih dinara",
a riječi: "organizacija udruženog rada ili druga društvena" brišu
se.

U stavku 2. riječi: "organizaciji udruženog rada ili drugoj društvenoj"
brišu se, a riječi: "5,000.000 do 15,000.000 dinara" zamjenjuju
se riječima "5.000 do 25.000 hrvatskih dinara."

Članak 9.

U članku 73., stavku 1. riječi: "50,000.000 do 100,000.000 dinara"
zamjenjuju se riječima: "20.000 do 200.000 hrvatskih dinara",
riječi: "organizacija udruženog rada ili druga društvena" i točka
6. brišu se, a dosadašnje toćke 7., 8. i 9. postaju toćke 6., 7. i 8.

U stavku 2. riječi: "organizaciji udruženog rada ili drugoj društvenoj"
brišu se, a riječi: "5,000.000 do 10,000.000 dinara" zamjenjuju
se riječima: "5.000 do 20.000 hrvatskih dinara".

Članak 10.

U članku 74., stavku 1. riječi: "15.000 do 25,000.000 dinara"
zamjenjuju se riječima: "10.000 do 25.000 hrvatskih dinara",
a riječi: "organizacija udruženog rada ili druga društvena" brišu
se.

U stavku 2. riječi: "organizaciji udruženog rada ili drugoj društvenoj"
brišu se, a riječi: "2,500.000 do 5,000.000 dinara" zamjenjuju
se riječima: "3.000 do 15.000 hrvatskih dinara."

Članak 11.

U članku 75. riječi: "100.000 do 10,000.000 dinara" zamjenjuju
se riječima: "3.000 do 15.000 hrvatskih dinara".

Članak 12.

U članku 76. riječi: "50.000 dinara" zamjenjuju se riječima:
"1.500 hrvatskih dinara".

Članak 13.

U članku 77. broj "8" zamjenjuje se brojem "7".

Članak 14.

U članku 78. u trećem i petom retku broj "7" zamjenjuje se
brojem "6".

Članak 15.

U članku 5., članku 6., stavcima 1. i 2., članku 12., stavku 1., članku
16., članku 18., stavku 1. i 2., članku 20, stavku 3., članku 22., stavku
2., članku 26., stavku 1. i 2., članku 42., stavku 1., članku 48., stavku
1. i 2., i članku 70., stavku 2., riječi: "republički organ uprave
nadležan za poslove poljoprivrede" u različitim padežima zamjenjuju
se riječima: "Ministarstvo poljoprivrede, šumarstva i vodoprivrede"
u odgovarajućim padežima.

U članku 6., stavku 3., članku 19., stavku 3., članku 20., stavku 4.,
članku 22., stavku 5., članku 45., stavku 2., članku 49., stavku 2., članku
51., stavku 3. i članku 81. riječi: "republički organ uprave nadležan
za poslove poljoprivrede" zamjenjuju se riječima: "ministar poljoprivrede,
šumarstva i vodoprivrede".

U članku 6., stavku 1., točki 1. alinejama 4., 5. i 6. i točki 2., članku
11., članku 13., stavku 2., članku 14., članku 18., stavku 1. i 3., članku
22., stavku 1., članku 26., stavku 1., članku 38., članku 41., članku 43.,
stavku 1., članku 48., stavku 1. i članku 64. riječi: "organizacija
udruženog rada odnosno druga društvena" u jednini i množini u različitim
padežima brišu se.

U članku 26. stavku 1. i članku 48., stavku 1. riječi: "društvena"
brišu se.

U članku 28. i članku 54., stavku 2. riječi: "organizacije udruženog
rada" zamjenjuju se riječima: "pravne osobe".

U članku 30., članku 55., članku 68. i članku 79., stavku 1., riječi:
"organizacije udruženog rada, druge društvene" i u članku 79.,
stavku 2., riječi: "organizacija udruženog rada odnosno društvena"
brišu se.

U članku 35., stavku 1., članku 48., stavku 1. i članku 62., riječi:
"udruženog rada" brišu se.

Članak 16.

Iza članka 83. dodaje se novi članak 38a. koji glasi:

"Na dan stupanja na snagu ovoga zakona prestaje važiti članak 66.
Zakona o izmjenama zakona kojima su određene novčane kazne za privredne
prijestupe i prekršaje ("Narodne novine", br. 47/89.)."

Članak 17.

Ovaj zakon stupa na snagu osmoga dana od dana objave u "Narodnim
novinama".

Klasa: 320-11 /91-01 /08

Zagreb, 8. svibnja 1992.

SABOR REPUBLIKE HRVATSKE

Predsjednik Društveno-političkog vijeća

**Vice Vukojević; dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Vijeća udruženog rada

**mr. Ivan Matija, v. r.**

Predsjednik Sabora

**dr. Žarko Domljan, v. r.**

Zakon, NN 28/1992-678
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)